**Ministru kabineta noteikumu projekta**

„Īpašās prasības piesārņojošo darbību veikšanai dzīvnieku novietnēs””

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likums "Par piesārņojumu" 24.² panta otrā daļa  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Padomes 1991. gada 12. decembra Direktīvas [91/676/EEK](http://eur-lex.europa.eu/LexUriServ/LexUriServ.do?uri=CELEX:31991L0676:LV:HTML) attiecībā uz ūdeņu aizsardzību pret piesārņojumu ar nitrātiem, kas cēlušies no lauksaimnieciskas darbības (turpmāk – Nitrātu Direktīva) mērķis ir samazināt un novērst ūdeņu piesārņojumu, ko rada vai izraisa lauksaimnieciskas izcelsmes nitrāti. Saskaņā ar Nitrātu direktīvu, dalībvalsts novērtē ūdeņus, ko ietekmē piesārņojums un nosaka par īpaši jutīgām teritorijām tās zemes platības, kurās veiktās lauksaimnieciskās darbības sekmē ūdens un augsnes piesārņojumu. Dalībvalsts izstrādā Labas lauksaimniecības nosacījumus un īsteno monitoringu, lai kontrolētu ūdeņu kvalitāti. Lai nodrošinātu ūdeņu aizsardzību un atbilstību Nitrātu Direktīvai, dalībvalsts nosaka obligātas prasības visā valsts teritorijā un īsteno pasākumus, kas veicina Nitrātu Direktīvas mērķa sasniegšanu. Īpaši jutīgajās teritorijās lauksaimnieciskai darbībai tiek noteiktas paaugstinātas prasības. Nitrātu Direktīvas 5.panta 4.punkts nosaka, ka nosakot obligātas prasības, dalībvalsts ņem vērā pieejamos zinātniskos un tehniskos datus, galvenokārt par attiecīgo lauksaimnieciskas izcelsmes un citas izcelsmes slāpekļa piesārņojumu, kā arī vides apstākļus attiecīgās dalībvalsts attiecīgajos reģionos. Obligātie pasākumi, kas jāiekļauj dalībvalsts tiesību aktos, ir Nitrātu Direktīvas III pielikumā uzskaitītie un II pielikuma A.daļas pasākumi, ko dalībvalsts ir noteikusi labas lauksaimniecības nosacījumos, izņemot tos, kuri jau ir noteikti III pielikumā. Nitrātu direktīvas II un III pielikumā noteiktas vispārīgas prasības, jo nav iespējams visām dalībvalstīm noteikt vienotus, piemēram, mēslošanas līdzekļu aizlieguma periodus, kūtsmēslu uzglabāšanas periodu (uzkrāšanas laiku un ietilpību), jo dalībvalstis atrodas atšķirīgos reģionos ar atšķirīgiem meteoroloģiskiem un klimatiskiem apstākļiem. Jāņem vērā arī tas, ka lauksaimniecības nozarē ienāk jaunas tehnoloģijas, mainās lauksaimniecības prakse, tiek veikti zinātniski pētījumi un līdz ar to ir nepieciešams ņemt vērā iepriekš minēto un pilnveidot tiesību normas. Jāņem vērā, ka arī Latvijā lauksaimniecības nozare attīstās, lauksaimniecības nozarē tiek ieviestas intensīvākas ražošanas metodes. Tāpēc normatīvo aktu prasības ir jāpārskata un jāpilnveido. Nitrātu Direktīvas 5.panta 4.punkta prasības (II pielikuma A. Daļas un III pielikuma) prasības un pasākumi tika iestrādāti nacionālajos normatīvajos aktos: Ministru kabineta 2001.gada 18.decembra noteikumos Nr.531 „Noteikumi par ūdens un augsnes aizsardzību no lauksaimnieciskās darbības izraisītā piesārņojuma ar nitrātiem” (turpmāk – MK noteikumi Nr.531), ar Ministru kabineta 2004.gada 18.marta rīkojumu tika pieņemta „Rīcības programma īpaši jutīgām teritorijām, uz kurām attiecas paaugstinātas prasības ūdens un augsnes aizsardzībai no lauksaimnieciskās darbības izraisītā piesārņojuma ar nitrātiem (turpmāk – Rīcības programma) un Ministru kabineta 2004.gada 27.jūlija noteikumi Nr.628 „Īpašās vides prasības piesārņojošo darbību veikšanai dzīvnieku novietnēs”. (turpmāk – MK noteikumi Nr.628).Saskaņā ar Ministru kabineta 2010.gada 14.aprīļa rīkojuma Nr.209 „Par aktualitāti zaudējušo un izpildīto attīstības plānošanas dokumentu atzīšanu par spēku zaudējušiem” 1.18.apakšpunktu par spēku zaudējušu tika atzīts Ministru kabineta 2004.gada 18.marta rīkojums Nr.163 par Rīcības programmu. Viena no galvenajām MK noteikumi Nr.628 prasībām - 10 gadu laikā sakārtot kūtsmēslu uzglabāšanu atbilstoši vides prasībām. Iepriekš minētā prasība un citas noteikumu prasības atbilda tā laika lauksaimniecības praksei un ekonomiskai situācijai lauksaimniecības nozarē. Latvija 2013. gada jūnija beigās saņēma Eiropas Komisijas (turpmāk – EK) oficiālo paziņojuma vēstuli, ar kuru tika paziņots par pārkāpuma procedūras uzsākšanu Nitrātu Direktīvas atsevišķu prasību nepietiekamu iekļaušanu Latvijas tiesību aktos. ***EK*** uzskata, ka atsevišķas Latvijas tiesību aktu normas neatbilst Nitrātu Direktīvas ***III pielikuma 1.2. punktā un II pielikuma A.5. punktā ( kūtsmēslu krātuvju ietilpība un uzbūve) noteiktajām*** prasībām un mērķiem: 1) prasības attiecībā uz kūtsmēslu uzglabāšanu uz lauka nav pietiekamas, lai novērstu nitrātu izskalošanās un noteces risku, kā arī to uzglabāšana uz lauka kaudzēs nevar būt kā alternatīva kūtsmēslu uzglabāšanai atbilstošā krātuvē;2) nav iespējams veikt krātuvju ietilpības aprēķinu, ja nav obligātas metodikas kūtsmēslu krātuvju ietilpības aprēķināšanai. Aprēķinu metodikai jābūt juridiski apstiprinātai, jābūt iekļautai normatīvajā aktā, kas ļauj kontrolējošai iestādei novērtēt krātuves apjoma atbilstību normatīvā akta prasībām; 3) EK izteica šaubas par lagūnas tipa krātuves piemērotību kūtsmēslu uzglabāšanai, kā arī uzraudzības iespējas, lai kontrolētu iespējamās noplūdes pazemes ūdeņos.4) EK uzskata, ka noteiktās ietilpības prasības kūtsmēslu krātuvēm dažāda veida kūtsmēslu uzglabāšanai, nav pietiekamas, ņemot vērā Latvijas klimatiskos apstākļus.Līdz ar to nepieciešams precizēt un pārskatīt kūtsmēslu apsaimniekošanas un uzglabāšanas prasības, prasības kūtsmēslu krātuvju ietilpībai. Jāņem vērā, ka MK noteikumu Nr.628 prasība, ka 10 gadu laikā no šo noteikumu stāšanās spēkā dzīvnieku novietnē, kurā atrodas 10 un vai vairāk dzīvnieku vienības vai piecas un vairāk dzīvnieku vienības, ja novietne atrodas īpaši jutīgajās teritorijās, kūtsmēslu uzglabāšana tiks nodrošināta vides prasībām atbilstošās kūtsmēslu krātuvēs, ir izpildīta daļēji.Zemkopības ministrija jau vairākkārt EK ir informējusi par būtiskiem apstākļiem, kas ietekmējuši šīs prasības izpildi. Ekonomiskā krīze un lauksaimniecības produkcijas cenas kritums ir būtiski ietekmējis lauku saimniecību ienākumus, pasliktinot to ekonomisko situāciju. Tā kā daudzām saimniecībām nav ne brīvu līdzekļu, ne arī iespējas saņemt kredītu, tās līdz 2014. gada 27. jūlijam nevarēja izpildīt noteikumu Nr.628 prasību nodrošināt kūtsmēslu uzglabāšanu vides prasībām atbilstošās krātuvēs. Tāpēc lauksaimnieki jau vairākkārt ir vērsušies Zemkopības ministrijā ar lūgumu rast iespēju pagarināt šīs prasības izpildes termiņu.Pamatojumu pakaišu kūtsmēslu krātuves izbūves termiņa pagarinājumam nosaka arī citi faktori, kas būtiski ietekmē lopkopības nozari, proti, lauksaimniecības dzīvnieku koncentrācija lielākās saimniecībās, iespējama piena kvotu atcelšana ar 2015. gadu, maza atbalsta intensitāte kūtsmēslu krātuves būvniecībai arī nākamajā programmēšanas periodā.Sarunās ar EK ir panākta vienošanās par perioda pagarinājumu pakaišu kūtsmēslu krātuvju izbūvei. Šis izpildes termiņa pagarinājums netiek attiecināts uz tām dzīvnieku novietnēm, kurās tiek saražoti šķidrie vai pusšķidrie kūtsmēsli vai fermentācijas atliekas. Sakarā ar to, ka Latvijā saskaņā ar Centrālās statistikas pārvaldes datiem ir liels skaits mazo saimniecību (dzīvnieku novietnes, kurās atrodas mazāk par 10 dzīvnieku vienībām un mazāk par piecām dzīvnieku vienībām, ja dzīvnieku novietne atrodas īpaši jutīgajās teritorijās), pēc EK norādījuma arī šīm saimniecībām jānosaka prasības pakaišu kūtsmēslu uzglabāšanai. Uzglabājot pakaišu kūtsmēslus pie dzīvnieku novietnes, būs jāizveido pamatne, lai pasargātu no kūtsmēslos esošā šķidruma iesūkšanās gruntī un noteces, kā arī vircas uzglabāšanai nepieciešama speciāli ierīkota tvertne.Jāņem vērā, ka Latvijā ir mainīgi laika apstākļi, kas var ietekmēt lauksaimnieciskās aktivitātes (pakaišu kūtsmēslu krātuves iztukšošanu pavasarī un kūtsmēslu nogādāšanu uz lauka un to iestrādi augsnē). Tāpēc ir nepieciešams noteikt laika periodu, dot iespēju izņēmuma gadījumos novietot pakaišu kūtsmēslus ārpus dzīvnieku novietnes. Piemēram, ziemas laikā visus uzkrātos pakaišu kūtsmēslus nav bijusi iespēja iestrādāt pavasarī, tāpēc veģetācijas periodā līdz rudens iestrādei būtu pieļaujams tos uzglabāt uz lauka līdz rudens iestrādei. Vasarā (veģetācijas periodā) nokrišņu daudzums samazinās un saskaņā ar ilggadīgiem novērojuma datiem barības elementu notece ir nenozīmīga. Operatoram iepriekš minētās darbības jāsaskaņo ar attiecīgo Valsts vides dienesta reģionālo vides pārvaldi.Izvērtējot nepieciešamo grozījumu skaitu un ņemot vērā Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 140.punktu, grozījumu noteikumu projektu nesagatavo, ja tā normu apjoms pārsniedz pusi no spēkā esošo noteikumu normu apjoma. Pamatojoties uz to, tika sagatavots jauns noteikumu projekts.Jauni noteikumi par īpašām vides prasībām piesārņojošo darbību veikšanai dzīvnieku novietnēs sagatavoti pamatojoties uz šobrīd spēkā esošiem MK noteikumiem Nr.628. Noteikumu projekts paredz atzīt par spēku zaudējušiem Ministru kabineta 2004.gada 27.jūlija noteikumus Nr.628 „Īpašās vides prasības piesārņojošo darbību veikšanai dzīvnieku novietnēs”.**Noteikumu projekta mērķis ir:**Direktīvas prasību atbilstības nodrošināšana Latvijas normatīvajā aktā.**Noteikumu projektā, salīdzinot ar spēkā esošo redakciju, pārskatītas esošās prasības un noteikumi papildināti ar jaunām prasībām:**1. 4.4.1. apakšpunktā noteiktas prasības dzīvnieku novietnei, kurā atrodas mazāk par 10 dzīvnieku vienībām un mazāk par 5 dzīvnieku vienībām, ja dzīvnieku novietne atrodas īpaši jutīgajās teritorijās;
2. 4.4.2. apakšpunktā precizētas prasības dzīvnieku novietnei, kurā atrodas 10 un vairāk dzīvnieku vienības un piecas un vairāk dzīvnieku vienības, ja dzīvnieku novietne atrodas īpaši jutīgajās teritorijās;
3. 4.4.3.apakšpunktā precizētas prasības pakaišu kūtsmēslu uzglabāšanai ārpus dzīvnieku novietnes tām saimniecībām, kurās pakaišu kūtsmēslus uzkrāj dziļajā kūtī, nosakot uzglabāšanas ilgumu līdz 24 mēnešiem un nosakot prasību kaudzes pamatnē ieklāt ūdens necaurlaidīgu materiālu;
4. 4.4.4.apakšpunktā noteikti izņēmuma gadījumi pakaišu kūtsmēslu uzglabāšanai ārpus dzīvnieku novietnes, izpildot 4.6. apakšpunkta prasības pakaišu kūtsmēslu uzglabāšanas vietas ierīkošanai;
5. ja operatoram ir nepieciešams (izņēmuma gadījums) uzglabāt pakaišu kūtsmēslus ārpus dzīvnieku novietnes, tad 4.5. apakšpunkts nosaka operatora pienākumus un kārtību šīs darbības saskaņošanai ar Valsts vides dienesta reģionālo vides pārvaldi;
6. 5.1.apakšpunkts nosaka kūtsmēslu un skābbarības sulas krātuves tilpumu, nodrošinot uzkrāšanu – 8 mēnešus. Šis punkts neattiecas uz tām dzīvnieku novietnēm, kurās kūtsmēslu krātuve un vircas uzkrāšanas tvertne uzbūvēta pirms šo noteikumu stāšanās spēkā (20.punkts);
7. 7.3.1.apakšpunktā pārskatīts lagūnas tipa kūtsmēslu krātuves pamatnes līmenis virs maksimālā gruntsūdeņu līmeņa;
8. 8.punkts nosaka obligātu prasību, projektējot lagūnas tipa krātuvi, ierīkot drenāžu, lai varētu nodrošināt krātuves uzraudzību, veicot pazemes ūdeņu kvalitātes mērījumus;
9. 9.punkts nosaka, ka saimniecībās, kurās tur gaļas liellopus, kā arī saimniecībās, kurās pakaišu kūtsmēslus uzkrāj dziļajā kūtī, nav nepieciešama krātuve kūtsmēslu uzglabāšanai;
10. 13.punktā noteiktas prasības operatoram, kurš apsaimnieko lagūnas tipa krātuvi;
11. Sakarā ar to, ka 19.punktā tiek noteikts pārejas perioda pagarinājums dzīvnieku novietnes nodrošināšanai ar kūtsmēslu krātuvi: līdz 2016. gadam 31. decembrim dzīvnieku novietnē no 15 dzīvnieku vienībām un īpaši jutīgajās teritorijās no 10 dzīvnieku vienībām**,** līdz 2017. gada 31. decembrim dzīvnieku novietnē no 10 – 15 dzīvnieku vienībām un īpaši jutīgajās teritorijās no 5 – 10 dzīvnieku vienībām, operatoram, kura dzīvnieku novietnē, kūtsmēslu krātuve neatbilst šo noteikumu prasībām, jāpilda 17. un 18..punktā noteiktais;
12. Noteikumiem pievienots pielikums: “Kūtsmēslu krātuvju ietilpības aprēķins”.
 |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija,Valsts vides dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz fiziskām un juridiskām personām, kuras veic lauksaimniecisko darbību un uz kurām attiecas noteikumu projekta prasības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā, salīdzinot ar šobrīd spēkā esošajos noteikumos noteikto, paredzēts palielināt administratīvo slogu, 1) nosakot operatoram pienākumu saskaņot ar Valsts vides dienesta attiecīgo reģionālo vides pārvaldi, pakaišu kūtsmēslu novietošanu ārpus dzīvnieku novietnes, pamatojot izņēmuma gadījuma nepieciešamību ar iesniegumu, saimniecības lauku bloka karti, kurā atzīmē kaudzes atrašanās vietu un meliorācijas pasi;2) Valsts vides dienesta reģionālā vides pārvalde izvērtē iesniegto prasību un dod saskaņojumu vai atteikumu veikt šo darbību esošo funkciju ietvaros;3) operatoram, kurš apsaimnieko lagūnas tipa krātuvi, noteikta prasība veikt pazemes ūdeņu kvalitātes mērījumus un tos iesniegt reģionālajā vides pārvaldē, lai sekotu krātuves pamatnes un sienu hidroizolācijas stāvoklim. |
| 3. | Administratīvo izmaksu monetārs novērtējums | Skat. Anotācijas pielikumu, kurā iekļauts administratīvo izmaksu novērtējums, ko rada noteikumu projekta prasības operatoram un Valsts vides dienestam saskaņā ar 4.5.apakšpunktu:: 4.5. lai pakaišu kūtsmēslus uzglabātu ārpus novietnes: 4.5.1. operators Valsts vides dienesta reģionālajā vides pārvaldē (turpmāk – pārvalde) iesniedz iesniegumu, kurā pamato šo noteikumu 4.4.4.apakšpunktā minēto izņēmuma gadījuma nepieciešamību. Iesniegumā norāda zemes vienības kadastra apzīmējumu un apliecina pakaišu kūtsmēslu uzglabāšanas vietas atbilstību šo noteikumu 4.6. apakšpunkta prasībām, un tam pievieno Lauku atbalsta dienesta lauku bloka karti (mērogā 1 : 5000 vai mērogā 1: 10 000, ne vecāka par pieciem gadiem), uz kuras atzīmē paredzamo pakaišu kūtsmēslu uzglabāšanas vietu. Ja operators veic kūtsmēslu krātuves atjaunošanu vai pārbūvi, iesniegumā norāda darba izpildes laiku; 4.5.2. pārvalde, pamatojoties uz iesniegtajiem dokumentiem, saskaņo pakaišu kūtsmēslu uzglabāšanas vietu ārpus novietnes. Ja, veicot pārbaudi, valsts vides inspektors konstatē pakaišu kūtsmēslu uzglabāšanas vietas vai veida neatbilstību šo noteikumu 4.6.apakšpunkta prasībām un pārvaldes noteiktajā termiņā operators nav veicis pasākumus šo neatbilstību novēršanai, pārvalde atceļ pakaišu kūtsmēslu uzglabāšanas vietas saskaņojumu. Operatora pienākums ir aizvākt neatbilstošā vietā uzglabātos kūtsmēslus un nodrošināt to apsaimniekošanu atbilstoši normatīvajos aktos noteiktajām prasībām;”Administratīvas izmaksas, ko rada operatoram noteikumu projekta 13.punkta prasības:„13. Operators, kurš apsaimnieko lagūnas tipa krātuvi un kurā ierīkoti urbumi vai drenāžas sistēma ar novērošanas aku, nodrošina šādas prasības: 13.1. krātuves ekspluatācijas laikā pazemes ūdeņu kvalitātes mērījumus novērošanas (monitoringa)vietās veic reizi gadā pirms krātuves iztukšošanas un analīžu rezultāti mēneša laikā pēc to saņemšanas tiek iesniegti attiecīgajā reģionālajā vides pārvaldē.”13.2. pazemes ūdeņos nosaka šādus parametrus: kopējais slāpeklis (Nkop.) un atsevišķie slāpekļa savienojumi (nitrāti, nitrīti un amonijs), kopējais fosfors (Pkop.). Uz vietas paraugu noņemšanas laikā nosaka ūdens pH. Pazemes ūdeņu kvalitātes novērtēšanas robežlielumi noteikti noteikumos par virszemes un pazemes ūdeņu kvalitāti. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pasākumi tiks realizēti esošā budžeta ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Nav. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 1991. gada 12. decembra Direktīvas 91/676/EEK attiecībā uz ūdeņu aizsardzību pret piesārņojumu ar nitrātiem, kas cēlušies no lauksaimnieciskas darbības, (turpmāk – Direktīva 91/676) |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 91/676 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos  |
| Direktīvas 91/676 5.panta 4.punkta (a) apakšpunkts, 4.panta 1.punkta (a)apakšpunkts III pielikuma 1.2.apakšpunkts un II pielikuma A.da\las 5.apakšpunkts  | Direktīvas prasības tiek pārņemtas ar noteikumu projektu. | Direktīvas prasības tiek pārņemtas pilnībā | Noteikumu projekta vienības neparedz stingrākas prasības kā šīs A ailē minētas ES tiesību normas |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Pamatojoties uz datiem par Latvijas klimatiskiem un meteoroloģiskiem apstākļiem, kā arī datiem par punktveida piesārņojumu, kas tika veikts zinātniskā pētījuma „Virszemes ūdeņu un gruntsūdeņu kvalitātes pārraudzība īpaši jutīgajās teritorijās un lauksaimniecības zemēs lauksaimniecības noteču monitoringa ietvaros” noteiktas prasības kūtsmēslu apsaimniekošanai. Sakarā ar to, ka Latvijā vairs nav spēkā Rīcības programma, Direktīva 91/676 Latvijā tiek pārņemta ar Ministru kabineta noteikumiem.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Direktīvas 91/676 prasības ir pārņemtas ar šobrīd spēkā esošiem MK noteikumiem Nr.33 un MK noteikumiem Nr.628 |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar |  Projekts šo jomu neskar . | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē.  |
| 2. | Sabiedrības līdzdalība projekta izstrādē | Noteikumu projekts pirms izsludināšanas Valsts Sekretāru sanāksmē saskaņots ar Lauksaimnieku organizāciju sadarbības padomi un Zemnieku saeimu. Saņemts LOSP iebildums par pazemes ūdeņu kvalitātes mērījumiem lagūnas tipa kūtsmēslu krātuves uzraudzībai. |
| 3. | Sabiedrības līdzdalības rezultāti | Nevalstisko organizāciju pārstāvju izteiktie priekšlikumi izvērtēti un vērā ņemti daļēji.Biedrības „Latvijas ezeri” priekšlikums par pakaišu kūtsmēslu laukuma nenovietošanu meliorētās platībās ar drenām tiks izskatīts Lauksaimniecības un vides aizsardzības konsultatīvajā padomē, pieaicinot meliorācijas jomas speciālistus, ekspertus, kā arī zinātniekus, lai lemtu par minētās prasības iekļaušanu ministru kabineta noteikumos.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Vides aizsardzības un reģionālās attīstības ministrija, Valsts vides dienests un Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Zemkopības ministrs J.Dūklavs

18.12.2014. 12:04

Ļ.Tralmaka

2992

67027683, Lubova.Tralmaka@zm.gov.lv